Nariadenie Komisie (ES) č. 1451/1999
z 1. júla 1999,
ktorým sa mení a dopĺňa nariadenie (ES) č. 1209/98 o predaji hovädzieho mäsa v držbe Spojeného kráľovstva ozbrojeným silám za vopred stanovené ceny
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené nariadením (ES) č. 1633/98 [2], najmä na jeho článok 7 ods. 3,
(1) keďže nariadenie Komisie (ES) č. 1209/98 [3], naposledy zmenené a doplnené nariadením (ES) č. 2515/98 [4], upravuje predaj intervenčných zásob Spojeného kráľovstva; keďže množstvá a ceny stanovené v uvedenom nariadení je potrebné upraviť tak, aby sa zohľadnili už predané zásoby;
(2) keďže opatrenia uvedené v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO USTANOVENIE:
Článok 1
Príloha I k nariadeniu (ES) č. 1209/98 sa nahrádza prílohou k tomuto nariadeniu.
Článok 2
Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 1. júla 1999